Aburi

Aburi (kohakääne AburisseEesti kohanimeraamat, lk. 25) on küla Lääne-Virumaal Väike-Maarja vallas.

Aburi asub Rakvere–Väike-Maarja maantee ääres Väike-Maarjast umbes 7 km põhjas ja Kullengast mõni kilomeeter lõunas. Tamsalust jääb ta itta.Eesti kohanimeraamat, kaart 14

Aburi küla nimetati Taani hindamisraamatus 1241 kujul Apur. Hiljem mainiti teda 1524 kujul Habberkul, 1586 kujul Habar ja 1688 kujul Abbori. Küla asus Väike-Maarja kihelkonnas ja kuulus Porkuni mõisale.

Aburi külas asutati Lääne-Virumaa esimene kolhoos "Uus Elu" 2. aprillil 1948. Kolhoosi moodustasid 9 peret ning kolhoosivaraks oli 230 ha maad, millest 160 põllumaad; 15 hobust; 20 lehma; ja 10 muud kodulooma.http://www.monument.ee/vaike-maarja-vald/aburi-kolhoos-uus-elu

 Nime päritolu 

Kohanimi oli välja kujunenud juba 13. sajandil ja selle sisu jääb usutava seletuseta.

Lauri Kettunen märgib, et apuri tähendab soome keeles 'abiline'. Põhja-Eestis on nimeseosed Soomega võimalikud. Peale selle kõrvutas ta seda Soome suguvõsanimega Apurinen, ehkki möönas, et viimane võib pärineda hoopis rootsi keelest.

Nime saab analüüsida kujul Abu+ri, kus -ri oleks järelliide ja algusosa lähtekohaks oleks isikunimi, näiteks eesti ja liivi alal hiljem esinenud Ape. Kettunen on oletanud ka nimekujusid Appa ja Haproi.

Viited

Kategooria:Väike-Maarja vald
Kategooria:Lääne-Viru maakonna külad